title: Decizia Consiliului Guvernatorilor din 30 decembrie 1977 privind modificarea Statutului Băncii Europene de Investiții pentru a ține seama de adoptarea unei noi definiții a valorii unității de cont a băncii

text:
Anunţ juridic important

|

31978D0724(01)

Official Journal L 199 , 24/07/1978 P. 0001 - 0002 Spanish special edition: Chapter 10 Volume 1 P. 0067  Portuguese special edition Chapter 10 Volume 1 P. 0067  Ediţie specială în limba cehă Chapter 01 Volume 01 P. 92  - 93 Ediţie specială în limba estonă Chapter 01 Volume 01 P. 92  - 93 Ediţie specială în limba maghiară Chapter 01 Volume 01 P. 92  - 93 Ediţie specială în limba lituaniană Chapter 01 Volume 01 P. 92  - 93 Ediţie specială în limba letonă Chapter 01 Volume 01 P. 92  - 93 Ediţie specială în limba malteză Chapter 01 Volume 01 P. 92  - 93 Ediţie specială în limba polonă Chapter 01 Volume 01 P. 92  - 93 Ediţie specială în limba slovacă Chapter 01 Volume 01 P. 92  - 93 Ediţie specială în limba slovenă Chapter 01 Volume 01 P. 92  - 93

		19771230Decizia Consiliului Guvernatorilordin 30 decembrie 1977privind modificarea Statutului Băncii Europene de Investiții pentru a ține seama de adoptarea unei noi definiții a valorii unității de cont a bănciiCONSILIUL GUVERNATORILOR BĂNCII EUROPENE DE INVESTIȚII,întrucât, la 1 octombrie 1977, a intrat în vigoare Tratatul de modificare a anumitor dispoziții ale Protocolului privind Statutul Băncii Europene de Investiții care a fost semnat la 10 iulie 1975;întrucât, în temeiul noilor dispoziții ale articolului 4 alineatul (1) și ale articolului 7 alineatul (4), Consiliul Guvernatorilor, la propunerea Consiliului de administrație, hotărând în unanimitate, poate modifica definiția unității de cont și metoda de conversie în monede naționale a sumelor exprimate în unități de cont și viceversa;având în vedere propunerea Consiliului de administrație din 10 noiembrie 1977,DECIDE:1. Articolul 4 alineatul (1) paragraful al doilea din Statutul băncii, care definește unitatea de cont, se modifică după cum urmează:"Valoarea unității de cont este egală cu suma următoarelor valori ale monedelor naționale ale statelor membre:marca germană | 0,828 |lira sterlină | 0,0885 |francul francez | 1,15 |lira italiană | 109 |guldenul olandez | 0,286 |francul belgian | 3,66 |francul luxemburghez | 0,14 |coroana daneză | 0,217 |lira irlandeză | 0,00759" |2. Articolul 7 alineatul (3) din statut, care definește metoda de conversie a unității de cont a băncii în monede naționale și viceversa, se modifică după cum urmează:"În sensul prezentului articol, se consideră că paritatea monedei unui stat membru în raport cu unitatea de cont, definită la articolul 4, corespunde ratei de conversie între această unitate de cont și această monedă stabilită pe baza ratelor pieței."În aplicarea noului articol 7 alineatul (3) din Statutul băncii, se decide, în afară de aceasta:"că modalitățile de calcul al unității de cont a băncii sunt aceleași cu cele aplicate în temeiul Deciziei Consiliului Comunităților Europene din 21 aprilie 1975 privind definirea și conversia unității de cont europene."Pentru Consiliul GuvernatorilorPreședinteleK. HeinesenSecretarulH. Lenaert--------------------------------------------------


title: 2013/547/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European

text:
               16.11.2013

               RO

               Jurnalul Oficial al Uniunii Europene

               L 308/126

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European
   (2013/547/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0229/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0076/2013),

               1.

               acordă Secretarului General al Comitetului Economic și Social European descărcarea de gestiune pentru execuția bugetului Comitetului Economic și Social European aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0229/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0076/2013),

                  1.

                  salută faptul că, pe baza activităților sale de audit, Curtea de Conturi estimează că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2011, nu au fost afectate de un nivel semnificativ de eroare;

                  2.

                  subliniază faptul că, în Raportul anual pe 2011, Curtea de Conturi a inclus observații referitoare la încheierea contractelor cu agenții temporari și contractuali, identificând o serie de incoerențe în orientările aplicabile încadrării în grad și recrutării personalului; solicită Comitetului Economic și Social European (CESE) să garanteze că incoerențele respective nu vor mai apărea;

                  3.

                  ia act de răspunsurile oferite la observațiile Curții de Conturi și de informațiile oferite cu privire la actualizarea orientărilor aplicabile încadrării în grad și recrutării personalului;

                  4.

                  constată că, în 2011, CESE a dispus de credite de angajament în valoare de 128 600 000 EUR (123 173 749 EUR în 2010), cu o rată de execuție de 95,4 %, mai scăzută decât rata de execuție de 98 % din 2010; ia act de faptul că aceasta se datorează în principal deciziei Consiliului de a nu adopta propunerea Comisiei de ajustare a salariilor pe 2011; subliniază că bugetul CESE este pur administrativ, o mare parte fiind cheltuită pentru persoanele care lucrează în instituție, suma rămasă fiind utilizată pentru clădiri, mobilier, echipamente și cheltuieli de funcționare diverse;

                  5.

                  sprijină eforturile CESE de a-și limita bugetul pentru 2013, menținându-l la nivelul din 2012 și asigurând astfel o majorare forfetară;

                  6.

                  ia act de observațiile formulate ca urmare a Rezoluției Parlamentului referitoare la descărcarea de gestiune pentru exercițiul financiar 2010 anexate la Raportul anual de activitate al CESE; solicită să fie informat cu privire la măsurile luate de CESE pentru a realiza o analiză detaliată a cheltuielilor și cu privire la rezultatele acestui demers;

                  7.

                  În rezoluțiile sale din mai 2011 și din mai 2012 de acordare a descărcării de gestiune pentru execuția bugetului CESE, Parlamentul a cerut Ombudsmanului European să îl informeze cu privire la cazurile de administrare defectuoasă care au avut loc la CESE; își exprimă preocuparea cu privire la Decizia Ombudsmanului European din 6 noiembrie 2012 – plângerea nr. 2744/2009(MF)JF – referitoare la „un caz foarte grav de administrare defectuoasă” și își declară intenția de a trimite spre analiză respectiva decizie Președintelui Parlamentului European pentru ca acesta să stabilească dacă decizia ar trebui prezentată comisiei parlamentare competente; ia act de angajamentul și de măsurile luate de CESE pentru a preveni apariția unor situații similare în viitor;

                  8.

                  felicită CESE pentru reformarea normelor privind rambursarea cheltuielilor membrilor săi, inclusiv rambursarea biletelor de transport exclusiv pe baza costului real și se așteaptă ca aceasta să fie aprobată fără întârziere de Consiliu; reamintește că sistemul ar trebui să fie complet operațional până la începutul următorului mandat al CESE;

                  9.

                  constată cu satisfacție că decizia de a publica declarațiile de interese financiare ale membrilor CESE a fost pusă în aplicare în 2012;

                  10.

                  salută consolidarea cooperării dintre membrii CESE și Comisia pentru control bugetar a Parlamentului, mai ales în ceea ce privește procedura de descărcare de gestiune;

                  11.

                  ia act cu satisfacție de estimarea că acordul de cooperare CESE-COR va face posibile economii/sinergii de aproximativ 40 de milioane de euro; consideră că ar fi util să existe o evaluare mai recentă a beneficiilor aduse de acest acord, deoarece datele de mai sus sunt din 2005 și nu iau în considerare situația din UE 27;

                  12.

                  felicită Comitetul Economic și Social European și Comitetul Regiunilor pentru primirea certificării EMAS și ISO-14001;

                  13.

                  atrage atenția asupra obligației de a publica date privind consumul de energie și proporția energiilor regenerabile; solicită să fie informat în rapoartele anuale de activitate despre energia utilizată provenind din surse regenerabile;

                  14.

                  este mulțumit de realizările din domeniul traducerii ca urmare a acordului de cooperare reînnoit dintre CESE și Comitetul Regiunilor; observă totuși că în 2011 cererea de traduceri efectuate de traducători externi a crescut față de exercițiile precedente; încurajează CESE să depună mai multe eforturi pentru a planifica mai bine cererile de traduceri;

                  15.

                  sprijină concluziile evaluării la jumătatea perioadei a acordului de cooperare administrativă dintre CESE și Comitetul Regiunilor; consideră că resursele umane din cadrul serviciilor comune și al serviciilor de traducere ar trebui raționalizate;

                  16.

                  propune să se adopte măsuri prin care să se consolideze cooperarea în materie de gestionare a serviciilor comune;

                  17.

                  solicită CESE să prezinte, în raportul său anual, informații referitoare la economiile bugetare specifice rezultate din punerea în aplicare a unui acord comun privind activitățile administrative;

                  18.

                  dorește să fie informat cu privire la impactul bugetar al utilizării spațiului rezervat pentru videoconferințele CESE cu Comitetul Regiunilor, după începerea acestor videoconferințe;

                  19.

                  ia act de măsurile luate de CESE pentru a realiza o autoevaluare a activității sale cu ajutorul Institutului European de Administrație Publică;

                  20.

                  consideră pozitivă reducerea ratei serviciilor de interpretare solicitate, dar neutilizate, de la 12,3 % în 2010 la 8,9 % în 2011; salută demersul CESE de a furniza aceste informații foarte utile; observă totuși că rata serviciilor neutilizate rămâne în continuare ridicată și invită CESE să depună eforturi pentru a o reduce; solicită CESE să monitorizeze schimbările efectuate și să furnizeze informații detaliate legate de modul în care este abordată această problemă;

                  21.

                  recomandă introducerea unui sistem comun de achiziții pentru serviciile de traducere, care ar permite folosirea în comun a acestor servicii între instituții și care ar garanta utilizarea lor integrală;

                  22.

                  solicită CESE să includă informații detaliate privind cheltuielile cu comunicațiile și concluziile aferente;

                  23.

                  ia act de rata de execuție foarte ridicată a bugetului de comunicare, care în 2011 a fost de 1 712 535 EUR; salută scăderea acestei cifre la 1 597 200 EUR în perioada 2012 și 2013 și felicită CESE pentru toate inițiativele și evenimentele create pentru a-și promova activitatea și pentru a stabili legături între societatea civilă și instituțiile Uniunii; este de părere că CESE, asemenea tuturor celorlalte instituții, poate comunica eficient cu mai puține mijloace;

                  24.

                  regretă faptul că, în 2011, a existat o legătură neadecvată între site-ul oficial de internet al CESE și blogul personal al Secretarului General, legătură care a încetat numai în urma unui incident în care s-au subliniat comentarii ale acestuia; reamintește importanța de a separa informațiile instituționale de opiniile personale ale funcționarilor;

                  25.

                  dorește să regăsească în raportul anual informații privind modul în care angajații CESE pot beneficia de serviciile pentru copii preșcolari; ia act de rezilierea neașteptată a acordului cu Consiliul prin care personalul CESE putea folosi facilitățile de îngrijire a copiilor ale Consiliului și invită CESE să caute posibile soluții;

                  26.

                  dorește să regăsească în raportul anual al CESE informații mai detaliate privind asigurarea spațiului pentru reuniunile organizate de organizații externe ale societății civile care lucrează în parteneriat cu CESE; dorește să primească mai multe informații privind beneficiile și costurile pentru respectivele organizații și modul în care acestea sunt selectate; salută criteriile clare stabilite pentru alegerea organizației și a evenimentului, care trebuie să aibă legătură cu Uniunea, să nu aibă scop comercial, să nu urmărească un obiectiv politic și să scoată în evidență rolul CESE;

                  27.

                  susține recomandările Serviciului de Audit Intern cuprinse în apendicele B la Raportul anual de activitate al CESE;

                  28.

                  ia act de proiectele dezvoltate pentru a moderniza gestionarea documentelor și a infrastructurilor pentru tehnologia informației (IT); consideră că reforma gestionării documentelor decurge corespunzător și va contribui la îmbunătățirea performanțelor CESE; speră că reforma IT va avea aceleași rezultate; solicită ca aceste proiecte să fie urmărite în continuare în raportul anual de activitate pe 2012.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.


title: Decizia (UE) 2016/272 a Consiliului din 12 februarie 2016 privind încheierea, în numele Uniunii Europene, a Acordului între Uniunea Europeană și Republica Vanuatu privind exonerarea de obligația de a deține viză de scurtă ședere

text:
               27.2.2016

               RO

               Jurnalul Oficial al Uniunii Europene

               L 52/11

         DECIZIA (UE) 2016/272 A CONSILIULUI
   din 12 februarie 2016
   privind încheierea, în numele Uniunii Europene, a Acordului între Uniunea Europeană și Republica Vanuatu privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Republica Vanuatu privind exonerarea de la obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/1035 a Consiliului (2), acordul a fost semnat și se aplică cu titlu provizoriu de la 28 mai 2015.

               (3)

               Acordul instituie un Comitet mixt de experți de gestionare a acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul între Uniunea Europeană și Republica Vanuatu privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Aprobarea din 15 decembrie 2015 (nepublicată încă în Jurnalul Oficial).

      (2)  Decizia (UE) 2015/1035 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Vanuatu privind exonerarea de obligația de a deține viză de scurtă ședere (JO L 173, 3.7.2015, p. 46).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia 2014/270/PESC a Consiliului din 12 mai 2014 de modificare a Deciziei 2010/231/PESC a Consiliului privind adoptarea de măsuri restrictive împotriva Somaliei

text:
               13.5.2014

               RO

               Jurnalul Oficial al Uniunii Europene

               L 138/106

         DECIZIA 2014/270/PESC A CONSILIULUI
   din 12 mai 2014
   de modificare a Deciziei 2010/231/PESC a Consiliului privind adoptarea de măsuri restrictive împotriva Somaliei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 aprilie 2010, Consiliul a adoptat Decizia 2010/231/PESC (1).

               (2)

               La 5 martie 2014, Consiliul de Securitate al ONU a adoptat Rezoluția Consiliului de Securitate al ONU (RCSONU) 2142 (2014) privind situația din Somalia, reafirmând embargoul privind armamentul asupra Somaliei și reînnoind, până la 25 octombrie 2014, hotărârea că embargoul privind armamentul nu se aplică livrărilor de armament, muniție sau echipament militar sau furnizării de consultanță, asistență sau formare destinate doar pentru dezvoltarea Forțelor de securitate ale Guvernului Federal al Somaliei, cu scopul de a furniza securitate poporului somalez, cu excepția livrărilor de anumite articole, astfel cum figurează în anexa la RCSONU 2111 (2013), care necesită aprobarea prealabilă din partea Comitetului pentru sancțiuni instituit în temeiul RCSONU 751 (1992).

               (3)

               RCSONU 2142 (2014) a Consiliului de Securitate al ONU modifică cerințele de notificare în legătură cu toate livrările de armament, muniție sau echipament militar sau furnizarea de consultanță, asistență sau formare pentru Forțele de securitate ale Somaliei, precum și pentru procedura de exceptare în legătură cu livrările de articole care figurează în anexa la RCSONU 2111 (2013).

               (4)

               Prin urmare, Decizia 2010/231/PESC ar trebui modificată în consecință.

               (5)

               Sunt necesare acțiuni suplimentare din partea Uniunii pentru punerea în aplicare a anumitor măsuri,

         ADOPTĂ PREZENTA DECIZIE:
   Articolul 1
   Decizia 2010/231/PESC se modifică după cum urmează:

               1.

               La articolul 1 alineatul (3), literele (f) și (g) se înlocuiesc cu următorul text:

                           „(f)

                           furnizării, vânzării sau transferului de armament și materiale conexe de orice tip și furnizării directe sau indirecte de consultanță tehnică, asistență financiară și de alt tip, precum și de formare în legătură cu activitățile militare, destinate exclusiv dezvoltării Forțelor de securitate ale Guvernului Federal al Somaliei, asigurării securității poporului somalez, cu excepția livrărilor de articole care figurează în anexa II, dacă s-a transmis o notificare Comitetului pentru sancțiuni astfel cum se stabilește la alineatul (4) din prezentul articol;

                           (g)

                           furnizării, vânzării sau transferului către Guvernul Federal al Somaliei de armament și materiale conexe de orice tip care figurează în anexa II, astfel cum au fost aprobate în prealabil de către Comitetul pentru sancțiuni de la caz la caz, astfel cum se stabilește la alineatul (4a) din prezentul articol;”.

               2.

               La articolul 1, alineatul (4) se înlocuiește cu următorul text:
               „(4)   Guvernul Federal al Somaliei are principala responsabilitate pentru notificarea în prealabil a Comitetului pentru sancțiuni cu privire la toate livrările de armament, muniție sau echipament militar sau cu privire la furnizarea de consultanță, asistență sau formare pentru forțele sale de securitate, astfel cum se stabilește la alineatul (3) litera (f). Ca alternativă, statele membre care furnizează asistență pot notifica cel puțin cu cinci zile în prealabil Comitetul pentru sancțiuni, în consultare cu Guvernul Federal al Somaliei, în conformitate cu punctele 3 și 4 din RCSONU 2142 (2014). Atunci când un stat membru alege să notifice Comitetul pentru sancțiuni, această notificare include: detalii privind fabricantul și furnizorul de armament și muniție, o descriere a armamentului și a muniției, inclusiv tipul, calibrul și cantitatea, data și locul livrării propuse și toate informațiile relevante privind unitatea de destinație vizată din Forțele naționale de securitate somaleze sau privind locul de stocare vizat. Statele membre care furnizează armament sau muniție pot transmite Comitetului pentru sancțiuni, în cooperare cu Guvernul Federal al Somaliei, în cel mult 30 de zile de la livrarea acestor articole, o confirmare scrisă a încheierii livrării, inclusiv numerele de serie ale armelor și muniției livrate, informații privind expediția, conosamentul, manifestele navelor sau listele de colisaj și locul specific de stocare.”

               3.

               La articolul 1 se introduce următorul alineat:
               „(4a)   Guvernul Federal al Somaliei are principala responsabilitate pentru a solicita aprobarea prealabilă a Comitetului pentru sancțiuni pentru orice livrări de articole care figurează în anexa II, astfel cum se stabilește la alineatul (3) litera (g). Ca alternativă, statele membre pot solicita aprobarea prealabilă a Comitetului pentru sancțiuni, în consultare cu Guvernul Federal al Somaliei, în conformitate cu punctul 3 din RCSONU 2142 (2014).”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 12 mai 2014.

            Pentru Consiliu

            Președintele

         C. ASHTON

      (1)  Decizia 2010/231/PESC a Consiliului din 26 aprilie 2010 privind adoptarea de măsuri restrictive împotriva Somaliei și de abrogare a Poziției comune 2009/138/PESC (JO L 105, 27.4.2010, p. 17).


title: Decizia Consiliului din 20 septembrie 2016 de numire a membrilor și a membrilor supleanți în cadrul Comitetului consultativ pentru libera circulație a lucrătorilor

text:
               23.9.2016

               RO

               Jurnalul Oficial al Uniunii Europene

               C 348/3

         DECIZIA CONSILIULUI
   din 20 septembrie 2016
   de numire a membrilor și a membrilor supleanți în cadrul Comitetului consultativ pentru libera circulație a lucrătorilor
   (2016/C 348/05)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
   având în vedere listele de candidați prezentate Consiliului de către guvernele statelor membre,
   întrucât:

               (1)

               Prin deciziile sale din 25 septembrie 2014 (2) și 7 noiembrie 2014 (3), Consiliul a numit membrii și membrii supleanți în cadrul Comitetului consultativ pentru libera circulație a lucrătorilor (denumit în continuare „comitetul”) pentru perioada 25 septembrie 2014-24 septembrie 2016.

               (2)

               Membrii rămân în funcție până când se procedează la înlocuirea lor sau la reînnoirea mandatului lor.

               (3)

               Membrii și membrii supleanți ai comitetului ar trebui să fie numiți pentru o perioadă de doi ani,

         ADOPTĂ PREZENTA DECIZIE:
   Articolul 1
   Următoarele persoane sunt numite în calitate de membri și membri supleanți în cadrul Comitetului consultativ pentru libera circulație a lucrătorilor pentru perioada 25 septembrie 2016-24 septembrie 2018:
   I.   REPREZENTANȚI AI GUVERNELOR

               Țară

               Membri

               Membri supleanți

               Belgia

               Dl Tom PARYS
               Dl Frédéric POUPINEL DE VALENCE

               Dna Anne ZIMMERMAN

               Bulgaria

               Dl Hristo SIMEONOV
               Dna Tatiana GUEORGUIEVA

               Dl Atanas KOLCHAKOV

               Republica Cehă

               Dna Kateřina ŠTĚPÁNKOVÁ
               Dna Eva DIANIŠKOVÁ

               Dna Andrea PLAČKOVÁ

               Danemarca

               Dl Stig Hansen NØRGAARD
               Dna Rikke Mark SEERUP

               Dna Sidse Skraastad CLEMMENSEN

               Germania

               Dna Vera BADE
               Dl Johannes RASCHKA

               Dna Anne Katrin LUTZ

               Estonia

               Dna Siiri OTSMANN
               Dna Annika SEPP

               Dna Carita RAMMUS

               Irlanda

               Dl Niall O’MUIRCHEARTAIGH
               Dna Dympna BOYLE

               Dl Eamonn GALLAGHER

               Grecia

               —

               —

               Spania

               Dna Paloma MARTÍNEZ GAMO
               Dna Matilde VIVANCOS PELEGRÍN

               Dna Rosalía SERRANO VELASCO

               Franța

               Dna Caroline MECHIN

               Dna Malika EL MESTIRI

               Croația

               Dna Marija KNEŽEVIĆ KAJARI
               Dl Petar STRIŽAK

               Dna Ivana GAVRIĆ

               Italia

               Dl Romolo de CAMILLIS
               Dna Carla ANTONUCCI

               Dna Monica LIPPOLIS

               Cipru

               Dl Demetris MICHAELIDES
               Dl Constantinos KARMELLOS

               Dl George SPYROU

               Letonia

               Dna Ilze ZVĪDRIŅA
               Dl Kristaps ZIEDIŅŠ

               Dna Linda PAUGA

               Lituania

               Dna Rasa MALAIŠKIENĖ
               Dna Inga LIUBERTĖ

               Dna Ginta ALIŠEVIČIŪTĖ

               Luxemburg

               —

               —

               Ungaria

               Dna Rita ANTÓNI
               Dna Margit VADKERTI

               Dna Orsolya KISGYÖRGY

               Malta

               Dl Ryan SPAGNOL
               Dl Mario XUEREB

               Dl George CAMILLERI

               Țările de Jos

               Dl Onno BRINKMAN
               Dna Ghislaine WIDERA

               Dl Kees VAN DUIN

               Austria

               Dl Heinz KUTROWATZ
               Dna Martha ROJAS-PINEDA

               Dl Günter STICKLER

               Polonia

               Dna Magdalena SWEKLEJ
               Dl Marcin WIATRÓW

               Dna Agnieszka ZDAK

               Portugalia

               Dna Helena BENTES

               România

               Dl Auraș MARINESCU
               Dna Carmen ȘTEFAN

               Dl Bogdan-Tiberius PAȘCA

               Slovenia

               Dna Sonja MALEC
               Dl Grega MALEC

               Slovacia

               Dna Miroslava POLONCOVÁ

               Dl Jaroslav KOVÁČ

               Finlanda

               Dna Mirkka MYKKÄNEN
               Dl Olli SORAINEN

               Dna Elina JOHANSSON

               Suedia

               Dl Karlis LAPSA
               Dna Madeleine ÖHBERG

               Dna Ilja TYKESSON

               Regatul Unit

               Dna Lindsay ROOME
               Dna Isla SCOTT

               Dl Jonathan PIGGINS

   II.   REPREZENTANȚI AI ORGANIZAȚIILOR LUCRĂTORILOR

               Țară

               Membri

               Membri supleanți

               Belgia

               Dna Nathalie DIESBECQ

               Bulgaria

               Dna Asiya GONEVA
               Dl Valeri APOSTOLOV

               Dna Velichka MIKOVA

               Republica Cehă

               Dl Vít SAMEK
               Dl Pavel JANÍČKO

               Dl Petr ŠULC

               Danemarca

               Dl Jørgen RØNNOW BRUUN
               Dl Torben Dam JENSEN

               Dna Käthe Munk RYOM

               Germania

               Dna Alexandra KRAMER
               Dl Thomas SYBERG

               Dna Livia HENTSCHEL

               Estonia

               Dna Mare VIIES
               Dna Aija MAASIKAS

               Dna Tiia E. TAMMELEHT

               Irlanda

               Dl John DOUGLAS
               Dna Ethel BUCKLEY

               Dl David JOYCE

               Grecia

               —

               —

               Spania

               Dna Ana María CORRAL JUÁN
               Dl Francisco GONZÁLEZ MORENO

               Dna Pilar ROC

               Franța

               Dna Corinne MARES
               Dna Francine BLANCHE

               Dna Bérénice JOND

               Croația

               Dna Ana KRANJAC JULARIĆ
               Dl David Jakov BABIĆ

               Dna Petra ŠPRAJAČEK

               Italia

               —

               —

               Cipru

               Dl Panikos ARGYRIDES
               Dl Nicos GREGORIOU

               Dl Diomedes DIOMEDOUS

               Letonia

               Dna Natalja MICKEVIČA
               Dl Kaspars RĀCENĀJS

               Dna Ruta PORNIECE

               Lituania

               Dna Janina ŠVEDIENĖ
               Dna Janina MATUIZIENĖ

               Dl Ričardas GARUOLIS

               Luxemburg

               —

               —

               Ungaria

               Dna Judit CZUGLERNÉ IVÁNY
               Dna Melinda KELEMEN

               Dna Annamária KUNERT

               Malta

               Dl Ian Mark ZAMMIT
               Dl Jeremy J. CAMILLERI

               Dl Colin GALEA

               Țările de Jos

               Dna Caroline RIETBERGEN
               Dna H. HOUWING

               Dl Henk BOSSCHER

               Austria

               Dl Johannes PEYRL
               Dl Oliver RÖPKE

               Dna Sarah BRUCKNER

               Polonia

               Dl Adam ROGALEWSKI
               Dna Krystyna CIEMNIAK

               Dl Bogdan OLSZEWSKI

               Portugalia

               —

               —

               România

               Dl Corneliu CONSTANTINOAIA
               Dl Liviu APOSTOIU

               Dl Dragoș FRUMOSU

               Slovenia

               Dl Marko TANASIČ
               Dl Jernej ZUPANČIČ

               Slovacia

               Dna Zdena DVORANOVÁ
               Dna Mária SVOREŇOVÁ

               Finlanda

               Dna Eve KYNTÄJÄ
               Dl Heikki TAULU

               Dl Ralf SUND

               Suedia

               Dl Mattias SCHULSTAD
               Dna Sofia RÅSMAR

               Dna Josefin EDSTRÖM

               Regatul Unit

               Dna Rosa CRAWFORD
               Dl Mohammad TAJ

               Dl Wilf SULLIVAN

   III.   REPREZENTANȚI AI ORGANIZAȚIILOR PATRONALE

               Țară

               Membri

               Membri supleanți

               Belgia

               Dna Michèle CLAUS
               Dna Hilde THYS

               Dna Monica DE JONGHE

               Bulgaria

               Dl Ivan ZAHARIEV
               Dl Martin STOYANOV

               Dna Daniela SIMIDCHIEVA

               Republica Cehă

               Dna Jitka HLAVÁČKOVÁ
               Dna Marie ZVOLSKÁ

               Dna Vladimíra DRBALOVÁ

               Danemarca

               Dna Christiane MIßLBECK-WINBERG
               Dna Trine Birgitte HOUGAARD

               Dl Jens TROLDBORG

               Germania

               Dl Alexander WILHELM
               Dl Michael STIEFEL

               Dna Carmen Eugenia BÂRSAN

               Estonia

               Dna Piia SIMMERMANN
               Dna Katrin TRUVE

               Dna Mare HIIESALU

               Irlanda

               Dl Tony DONOHOE
               Dna Kara McGANN

               —

               Grecia

               —

               —

               Spania

               Dna Helena MORALES DE LABRA
               Dna Patricia CIREZ MIQUELEIZ

               Dl Luis MÉNDEZ LÓPEZ

               Franța

               Dna Garance PINEAU
               Dna Natacha MARQUET

               Dna Eva BLOUIN

               Croația

               Dna Nataša NOVAKOVIĆ
               Dna Iva NAPPHOLZ

               Dl Ivan SARIĆ

               Italia

               —

               —

               Cipru

               Dl Emilios MICHAEL
               Dna Lena PANAYIOTOU

               Dl Theodoros GIOVANNI

               Letonia

               Dna Ilona KIUKUCĀNE
               Dl Andris ALKSNIS

               Dna Inese STEPIŅA

               Lituania

               Dna Evelina JASAITĖ

               Dna Aušra KERZIENĖ

               Luxemburg

               —

               —

               Ungaria

               Dna Júlia VARGA
               Dl István KOMORÓCZKI

               Dna Terézia BOROSNÉ BARTHA

               Malta

               Dl Lawrence MIZZI
               Dl Michael GALEA

               Dl David VELLA

               Țările de Jos

               Dl Rob SLAGMOLEN
               Dl A.P.M.G. SCHOENMAECKERS

               Dl J. SANDERS

               Austria

               Dna Margit KREUZHUBER
               Dna Katharina LINDNER

               Dna Stefanie RIEDER

               Polonia

               Dl Dawid SEIFERT
               Dl Robert LISICKI

               Dl Andrzej STĘPNIKOWSKI

               Portugalia

               —

               —

               România

               Dna Roxana PRODAN
               Dna Roxana ILIE

               Dl Liviu ROGOJINARU

               Slovenia

               Dl Danijel LAMPERGER
               Dna Maja SKORUPAN

               Dna Polona FINK RUŽIČ

               Slovacia

               Dl Martin HOŠTÁK
               Dl Radovan MAXIN

               Dl Peter MOLNÁR

               Finlanda

               Dna Jenni RUOKONEN
               Dl Mikko RÄSÄNEN

               Dl Simopekka KOIVU

               Suedia

               Dl Patrik KARLSSON
               Dna Carin RENGER

               Dna Amelie BERG

               Regatul Unit

               Dl Matthew PERCIVAL

               Dna Fionnuala HOOROCKS-BURNS

         Articolul 2
   Consiliul va numi membrii încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  JO L 141, 27.5.2011, p. 1.

      (2)  Decizia Consiliului din 25 septembrie 2014 de numire a membrilor și a supleanților în cadrul Comitetului consultativ pentru libera circulație a lucrătorilor (JO C 338, 27.9.2014, p. 21).

      (3)  Decizia Consiliului din 7 noiembrie 2014 de numire a membrilor și a supleanților din Cipru, Ungaria și Portugalia în cadrul Comitetului consultativ pentru libera circulație a lucrătorilor (JO C 400, 13.11.2014, p. 1).


title: Decizia (UE) 2016/1498 a Parlamentului European din 28 aprilie 2016 privind descărcarea de gestiune pentru execuția bugetului Colegiului European de Poliție aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/194

         DECIZIA (UE) 2016/1498 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Colegiului European de Poliție aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Colegiului European de Poliție pentru exercițiul financiar 2014,

               —

               având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2014, însoțit de răspunsul colegiului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a Colegiului în ceea ce privește execuția bugetară pentru exercițiul financiar 2014 (05584/2016 – C8-0078/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (4), în special articolul 16,

               —

               având în vedere Regulamentul (UE) nr. 543/2014 al Parlamentului European și al Consiliului din 15 mai 2014 de modificare a Deciziei 2005/681/JAI a Consiliului de instituire a Colegiului European de Poliție (CEPOL) (5),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0088/2016),

               1.

               acordă directorului Colegiului European de Poliție descărcarea de gestiune pentru execuția bugetului Colegiului aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 46.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 256, 1.10.2005, p. 63.

      (5)  JO L 163, 29.5.2014, p. 5.

      (6)  JO L 357, 31.12.2002, p. 72.

      (7)  JO L 328, 7.12.2013, p. 42.


title: Decizia 2013/384/PESC a Consiliului din 15 iulie 2013 de modificare a Deciziei 2012/325/PESC de prelungire a mandatului Reprezentantului Special al Uniunii Europene pentru Sudan și Sudanul de Sud

text:
               16.7.2013

               RO

               Jurnalul Oficial al Uniunii Europene

               L 193/29

         DECIZIA 2013/384/PESC A CONSILIULUI
   din 15 iulie 2013
   de modificare a Deciziei 2012/325/PESC de prelungire a mandatului Reprezentantului Special al Uniunii Europene pentru Sudan și Sudanul de Sud
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 11 august 2010, Consiliul a adoptat Decizia 2010/450/PESC (1) de numire a doamnei Rosalind MARSDEN în calitate de Reprezentant Special al Uniunii Europene (RSUE) pentru Sudan.

               (2)

               La 1 august 2011, Consiliul a adoptat Decizia 2011/499/PESC (2) de modificare a mandatului și a titlului RSUE având în vedere declarația de independență a Sudanului de Sud. Mandatul RSUE expiră la 30 iunie 2013.

               (3)

               Mandatul RSUE ar trebui prelungit pentru o nouă perioadă de patru luni.

               (4)

               RSUE își va îndeplini mandatul în contextul unei situații care s-ar putea deteriora și ar putea aduce atingere realizării obiectivelor acțiunii externe a Uniunii prevăzute la articolul 21 din tratat

               (5)

               Prin urmare, Decizia 2012/325/PESC ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Decizia 2012/325/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul Special al Uniunii Europene
               Mandatul doamnei Rosalind MARSDEN în calitate de RSUE pentru Sudan și Sudanul de Sud se prelungește până la 31 octombrie 2013. Mandatul RSUE poate înceta mai devreme, în cazul în care Consiliul decide în acest sens, pe baza unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

               2.

               La articolul 5 alineatul (1) se adaugă următorul paragraf:
               „Valoarea de referință financiară destinată să acopere cheltuielile aferente mandatului RSUE pentru perioada 1 iulie 2013-31 octombrie 2013 este de 690 000 EUR.”

               3.

               Se introduce următorul articol:
               „Articolul 12a
               Asistența cu privire la pretenții
               RSUE și echipa sa oferă Comisiei asistență administrativă și acces la dosarele relevante în legătură cu orice pretenție ridicată pe seama mandatului său, precum și a mandatelor RSUE anteriori pentru Sudan, și oferă asistență în oferirea de elemente pentru a răspunde unor astfel de pretenții.”

         Articolul 2
   Intrarea în vigoare
   Prezenta decizie intră în vigoare la data adoptării.
   Se aplică de la 1 iulie 2013.

      Adoptată la Bruxelles, 15 iulie 2013.

            Pentru Consiliu

            Președintele

         V. JUKNA

      (1)  JO L 211, 12.8.2010, p. 42.

      (2)  JO L 206, 11.8.2011, p. 50.


title: Decizia (UE) 2017/468 a Băncii Centrale Europene din 26 ianuarie 2017 de modificare a Deciziei BCE/2010/10 privind nerespectarea cerințelor de raportare statistică (BCE/2017/5)

text:
                  22.3.2017

                  RO

                  Jurnalul Oficial al Uniunii Europene

                  L 77/1

            DECIZIA (UE) 2017/468 A BĂNCII CENTRALE EUROPENE
      din 26 ianuarie 2017
      de modificare a Deciziei BCE/2010/10 privind nerespectarea cerințelor de raportare statistică (BCE/2017/5)
      CONSILIUL GUVERNATORILOR BĂNCII CENTRALE EUROPENE,
      având în vedere Tratatul privind funcționarea Uniunii Europene,
      având în vedere Statutul Sistemului European al Băncilor Centrale și al Băncii Centrale Europene, în special articolele 5.1 și 34.1,
      având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (1), în special articolul 7,
      având în vedere Regulamentul (CE) nr. 2532/98 al Consiliului din 23 noiembrie 1998 cu privire la atribuțiile Băncii Centrale Europene în materie de sancțiuni (2), în special articolul 6 alineatul (2),
      având în vedere Regulamentul (CE) nr. 2157/1999 al Băncii Centrale Europene din 23 septembrie 1999 privind competența Băncii Centrale Europene de a impune sancțiuni (BCE/1999/4) (3),
      întrucât:

                  (1)

                  Procedura pentru colectarea informațiilor privind nerespectarea cerințelor de raportare și impunerea de sancțiuni prevăzută de Decizia BCE/2010/10 (4) s-a dovedit a fi un instrument eficient în abordarea cazurilor de nerespectare a cerințelor de raportare statistică și, prin urmare, ar trebui extinsă la cazurile de nerespectare care pot apărea în baza Regulamentului (UE) nr. 1333/2014 al Băncii Centrale Europene (BCE/2014/48) (5).

                  (2)

                  Ar trebui clarificată obligația agenților care raportează de a răspunde solicitărilor Băncii Centrale Europene sau ale băncilor centrale naționale cu privire la posibile cazuri de nerespectare a cerințelor acestora de raportare.

                  (3)

                  Prin urmare, Decizia BCE/2010/10 ar trebui modificată în mod corespunzător,

            ADOPTĂ PREZENTA DECIZIE:
      Articolul 1
      Modificări
      Decizia BCE/2010/10 se modifică după cum urmează:

                  1.

                  Articolul 1 se modifică după cum urmează:

                              (a)

                              punctul 2 se înlocuiește cu următorul text:

                                          „2.

                                          «instituție financiară monetară» (IFM) are sensul definit la articolul 1 litera (a) din Regulamentul (UE) nr. 1071/2013 al Băncii Centrale Europene (BCE/2013/33) (*1) și, în raport cu Regulamentul (UE) nr. 1333/2014 al Băncii Centrale Europene (BCE/2014/48) (*2), se interpretează ca incluzând toate sucursalele IFM situate în Uniune și în AELS, cu excepția cazului în care se prevede altfel în oricare altă dispoziție din acest regulament;

                              (b)

                              punctul 6 se înlocuiește cu următorul text:

                                          „6.

                                          «termenul stabilit de BCN» reprezintă data și ora stabilite de fiecare BCN pentru primirea datelor de la agenții care raportează;”;

                              (c)

                              se introduce următorul punct 10:

                                          „10.

                                          «sucursală» înseamnă un punct de lucru care reprezintă o parte dependentă din punct de vedere juridic de o instituție și care desfășoară direct toate sau unele dintre tranzacțiile specifice activității instituției;”;

                              (d)

                              se introduce următorul punct 11:

                                          „11.

                                          «sucursală situată în Uniune și AELS» înseamnă o sucursală situată și înregistrată într-un stat membru al Uniunii sau într-o țară AELS.”

                  2.

                  Articolul 2 se modifică după cum urmează:

                              (a)

                              alineatul (1) se înlocuiește cu următorul text:
                              „(1)   BCE și BCN monitorizează respectarea de către agenții care raportează a standardelor minime necesare pentru îndeplinirea obligațiilor de raportare ce le revin, astfel cum sunt prevăzute în anexa IV la Regulamentul (UE) nr. 1071/2013 (BCE/2013/33), anexa II la Regulamentul (UE) nr. 1072/2013 (BCE/2013/34) (*3), anexa IV la Regulamentul (UE) nr. 1073/2013 (BCE/2013/38), anexa III la Regulamentul (UE) nr. 1074/2013 (BCE/2013/39), anexa III la Regulamentul (UE) nr. 1075/2013 (BCE/2013/40) și anexa IV la Regulamentul (UE) nr. 1333/2014 (BCE/2014/48). În caz de nerespectare, BCE și BCN competentă pot decide efectuarea unei evaluări și/sau declanșarea procedurii privind nerespectarea cerințelor de raportare, astfel cum este prevăzut la articolul 3 alineatele (1) și (2). În urma procedurii privind nerespectarea cerințelor de raportare, BCE poate aplica sancțiuni în conformitate cu articolul 7 din Regulamentul (CE) nr. 2533/98.

                              (b)

                              se adaugă următorul alineat (3):
                              „(3)   Prezenta decizie nu aduce atingere competenței BCE de a impune sancțiuni în temeiul articolului 7 din Regulamentul (CE) nr. 2533/98.”

                  3.

                  La articolul 3 alineatul (1), litera (a) se înlocuiește cu următorul text:

                              „(a)

                              în cazul în care a înregistrat un caz de nerespectare a cerințelor de raportare, BCE sau BCN competentă poate da un avertisment agentului care raportează vizat, prin care să îl informeze cu privire la natura cazului de nerespectare înregistrat, și poate recomanda luarea unor măsuri corective pentru evitarea repetării situației de nerespectare;”.

                  4.

                  La articolul 4, alineatul (2) se înlocuiește cu următorul text:
                  „(2)   În cazul unei nerespectări a termenelor, gravitatea nerespectării va depinde de numărul de zile lucrătoare sau ore de întârziere în raport cu termenul stabilit de BCE sau termenul stabilit de BCN.”

                  5.

                  Se introduce următorul articol 4a:
                  „Articolul 4a
                  Răspunsuri la solicitări
                  Agenții care raportează răspund la întrebările privind posibile cazuri de nerespectare a cerințelor de raportare statistică în intervalul de timp stabilit de BCE sau de BCN relevantă.”

            Articolul 2
      Intrarea în vigoare
      Prezenta decizie intră în vigoare la 1 aprilie 2017. Se aplică începând cu perioada de referință 31 martie 2017 pentru cerințele de raportare zilnică, începând cu perioada de referință martie 2017 pentru cerințele de raportare lunară și anuală și începând cu trimestrul I 2017 pentru cerințele de raportare trimestrială.

         Adoptată la Frankfurt pe Main, 26 ianuarie 2017.

               Președintele BCE

            Mario DRAGHI

         (1)  JO L 318, 27.11.1998, p. 8.

         (2)  JO L 318, 27.11.1998, p. 4.

         (3)  JO L 264, 12.10.1999, p. 21.

         (4)  Decizia BCE/2010/10 a Băncii Centrale Europene din 19 august 2010 privind nerespectarea cerințelor de raportare statistică (JO L 226, 28.8.2010, p. 48).

         (5)  Regulamentul (UE) nr. 1333/2014 al Băncii Centrale Europene din 26 noiembrie 2014 privind statisticile referitoare la piețele monetare (BCE/2014/48) (JO L 359, 16.12.2014, p. 97).

         (*1)  Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (JO L 297, 7.11.2013, p. 1).

         (*2)  Regulamentul (UE) nr. 1333/2014 al Băncii Centrale Europene din 26 noiembrie 2014 privind statisticile referitoare la piețele monetare (BCE/2014/48) (JO L 359, 16.12.2014, p. 97).”;

         (*3)  Regulamentul (UE) nr. 1072/2013 al Băncii Centrale Europene din 24 septembrie 2013 privind statisticile referitoare la ratele dobânzii practicate de instituțiile financiare monetare (BCE/2013/34) (JO L 297, 7.11.2013, p. 51).”;


title: Mobilizarea instrumentului de flexibilitate — mecanism de reacție rapidă la creșterea prețurilor la produsele alimentare în țările în curs de dezvoltare Rezoluția Parlamentului European din 18 decembrie 2008 referitoare la propunerea de decizie a Parlamentului European și a Consiliului privind mobilizarea instrumentului de flexibilitate, în conformitate cu punctul 27 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2008)0833 — C6-0466/2008 — 2008/2321(ACI))#ANEXĂ DECIZIE A PARLAMENTULUI EUROPEAN ȘI A CONSILIULUI din 18 decembrie 2008 privind mobilizarea instrumentului de flexibilitate, în conformitate cu punctul 27 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               23.2.2010

               RO

               Jurnalul Oficial al Uniunii Europene

               CE 45/164

         Mobilizarea instrumentului de flexibilitate — mecanism de reacție rapidă la creșterea prețurilor la produsele alimentare în țările în curs de dezvoltare
   P6_TA(2008)0620
   Rezoluția Parlamentului European din 18 decembrie 2008 referitoare la propunerea de decizie a Parlamentului European și a Consiliului privind mobilizarea instrumentului de flexibilitate, în conformitate cu punctul 27 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2008)0833 — C6-0466/2008 — 2008/2321(ACI))
   (2010/C 45 E/50)

      Parlamentul European,

               —

               având în vedere propunerea Comisiei înaintată Parlamentului European și Consiliului (COM(2008)0833 — C6-0466/2008),

               —

               având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1) (AII), în special punctul 27;

               —

               având în vedere concluziile Consiliului European din 19 și 20 iunie 2008,

               —

               având în vedere concluziile trilogului din 4 decembrie 2008,

               —

               având în vedere raportul Comisiei pentru bugete (A6–0493/2008),

               A.

               întrucât Parlamentul European sprijină cu fermitate inițiativa Comisiei de a crea un nou mecanism de reacție rapidă la creșterea prețurilor la produsele alimentare în țările în curs de dezvoltare („mecanismul alimentar”), concept care a fost, de asemenea, aprobat de Consiliul European din 19 și 20 iunie 2008;

               B.

               întrucât, la reuniunea de concertare din 21 noiembrie 2008, Parlamentul European și Consiliul au ajuns la un acord cu privire la finanțarea „mecanismului alimentar” cu o sumă totală de 1 miliard EUR, pe o perioadă de trei ani;

               C.

               întrucât propunerea inițială a Comisiei prevedea finanțarea „mecanismului alimentar” din marja de la rubrica 2 din cadrul financiar multianual (CFM), dar această abordare a fost respinsă atât de Parlamentul European, cât și de Consiliu;

               D.

               întrucât Parlamentul European a considerat că cea mai adecvată soluție ar fi revizuirea plafonului de la rubrica 4 din CFM, dar Consiliul a respins această opțiune;

               E.

               întrucât cele două componente ale autorității bugetare au convenit în final să finanțeze „mecanismul alimentar” printr-o combinație optimă între instrumentul de flexibilitate, rezerva pentru ajutoare de urgență și redistribuirea, în cadrul rubricii 4, a unor sume de la instrumentul pentru stabilitate;

               F.

               întrucât ambele componente ale autorității bugetare au convenit că instrumentul de flexibilitate trebuie să contribuie la finanțarea „mecanismului alimentar” prin mobilizarea unei sume de 420 milioane EUR pentru bugetul 2009, din totalul de 730 milioane EUR disponibil în cadrul acestui instrument;

               G.

               întrucât anul acesta este al doilea an consecutiv, din cei trei ani de existență juridică a AII, în care acest instrument este utilizat;

               H.

               întrucât acest lucru demonstrează că eforturile Parlamentului European de a include în AII un instrument cu asemenea caracteristici — în special posibilitatea de „reportare” a fondurilor neutilizate — au fost întemeiate, în pofida rezistenței întâmpinate din partea mai multor state membre;

               I.

               întrucât acest lucru demonstrează, de asemenea, — ca și nevoia repetată de a utiliza alte mecanisme excepționale pentru a face față unor situații urgente și neprevăzute — existența unei probleme persistente privind insuficiența fondurilor disponibile în cadrul plafoanelor anumitor rubrici din CFM, în special în cadrul rubricii 4,

         1.   salută acordul la care s-a ajuns în cursul concertării cu privire la utilizarea instrumentului de flexibilitate în favoarea „mecanismului alimentar”, pentru o sumă totală de 420 milioane EUR pentru bugetul 2009;
   2.   aprobă decizia anexată la prezenta rezoluție;
   3.   își reiterează, cu toate acestea, preocupările cu privire la faptul că rubrica 4 a fost supusă unei presiuni permanente ca urmare a marjei disponibile limitate, ceea ce face necesară mobilizarea repetată a unor mecanisme de flexibilitate în cadrul acestei rubrici pentru a răspunde unor situații urgente și neprevăzute; solicită o evaluare detaliată a necesității de a majora sumele disponibile în cadrul acestei rubrici pentru a asigura desfășurarea în bune condiții a activităților care pot fi programate pe termen lung în acest domeniu și pentru a garanta capacitatea Uniunii de a-și juca pe deplin rolul de actor global pe scena internațională;
   4.   încredințează Președintelui sarcina de a semna decizia împreună cu Președintele Consiliului și a asigura publicarea acesteia în Jurnalul Oficial al Uniunii Europene;
   5.   încredințează Președintelui sarcina de a transmite prezenta rezoluție, inclusiv anexa, Consiliului și Comisiei.

      (1)  JO C 139, 14.6.2006, p. 1.

      ANEXĂ
      DECIZIE A PARLAMENTULUI EUROPEAN ȘI A CONSILIULUI
      din 18 decembrie 2008
      privind mobilizarea instrumentului de flexibilitate, în conformitate cu punctul 27 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 27,
      având în vedere propunerea Comisiei,
      întrucât la reuniunea de concertare din 21 noiembrie 2008, cele două componente ale autorității bugetare au convenit să mobilizeze instrumentul de flexibilitate pentru a completa finanțarea în bugetul 2009, peste plafoanele de la rubrica 4, cu 420 de milioane EUR pentru finanțarea mecanismului de reacție rapidă la creșterea prețurilor la produsele alimentare în țările în curs de dezvoltare,,
      DECID:

         Articolul 1

      În cadrul bugetului general al Uniunii Europene pentru exercițiul financiar 2009, se utilizează instrumentul de flexibilitate pentru a asigura suma de 420 milioane EUR în credite de angajament.
      Suma respectivă va fi utilizată pentru a completa finanțarea mecanismului de reacție rapidă la creșterea prețurilor la produsele alimentare în țările în curs de dezvoltare la rubrica 4.

         Articolul 2

      Prezenta decizie se publică în Jurnalul Oficial al Uniunii Europene.

         Adoptată la Strasbourg, 18 decembrie 2008.

            Pentru Parlamentul European

               Președintele

            Pentru Consiliu

               Președintele

         (1)  JO C 139, 14.6.2006, p. 1.


title: Decizia 2004/201/JAI a Consiliului din 19 februarie 2004 privind procedurile de modificare a Manualului Sirene

text:
Anunţ juridic important

|

32004D0201

Official Journal L 064 , 02/03/2004 P. 0045 - 0047 Ediţie specială în limba cehă Chapter 19 Volume 07 P. 30  - 32 Ediţie specială în limba estonă Chapter 19 Volume 07 P. 30  - 32 Ediţie specială în limba maghiară Chapter 19 Volume 07 P. 30  - 32 Ediţie specială în limba lituaniană Chapter 19 Volume 07 P. 30  - 32 Ediţie specială în limba letonă Chapter 19 Volume 07 P. 30  - 32 Ediţie specială în limba malteză Chapter 19 Volume 07 P. 30  - 32 Ediţie specială în limba polonă Chapter 19 Volume 07 P. 30  - 32 Ediţie specială în limba slovacă Chapter 19 Volume 07 P. 30  - 32 Ediţie specială în limba slovenă Chapter 19 Volume 07 P. 30  - 32

		20040219Decizia 2004/201/JAI a Consiliuluidin 19 februarie 2004privind procedurile de modificare a Manualului SireneCONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a) și (b), articolul 31 literele (a) și (b) și articolul 34 alineatul (2) litera (c),având în vedere inițiativa Republicii Elene [1],având în vedere avizul Parlamentului European [2],întrucât:(1) Sistemul de Informații Schengen (denumit în continuare "SIS"), instituit în conformitate cu prevederile Titlului IV al Convenției din 1990 de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune (denumită în continuare "Convenția Schengen") [3], constituie un instrument esențial pentru aplicarea dispozițiilor acquis-ului Schengen, integrat în cadrul Uniunii Europene.(2) În conformitate cu dispozițiile articolului 92 din Convenția Schengen, secțiunile naționale din statele membre nu pot face schimb direct de date SIS între ele, ci numai prin intermediul funcției de suport tehnic de la Strasbourg. Cu toate acestea, este recomandabil ca schimbul anumitor informații suplimentare, necesare pentru corecta punere în aplicare a Convenției Schengen, să se facă pe plan bilateral sau multilateral. Astfel de informații suplimentare sunt necesare mai ales privind acțiunile ce se impun în conformitate cu articolele 25, 39, 46, 95-100, articolul 102 alineatul (3), articolul 104 alineatul (3), articolele 106, 107, 109 și 110 din Convenția Schengen. Schimbul acestor informații suplimentare se realizează de către birourile Sirene din fiecare stat membru.(3) Manualul Sirene este un set de instrucțiuni pentru operatorii birourilor Sirene din fiecare stat membru care descrie în detaliu normele și procedurile care reglementează schimbul bilateral sau multilateral de asemenea informații suplimentare.(4) Este recomandabil să se asigure uniformitatea Manualului Sirene. Acquis-ul tehnic Schengen ar trebui să se aplice în acest caz.(5) Modificările aduse părții 1 din Manualul Sirene în conformitate cu prezenta decizie ar trebui să se limiteze la reluarea versiunii aplicabile a dispozițiilor Convenției Schengen.(6) Este necesar să se stabilească o procedură pentru modificarea Manualului Sirene în conformitate cu dispozițiile pertinente din diferite tratate.(7) Baza legislativă necesară pentru a permite modificări ulterioare ale Manualului Sirene este alcătuită din două instrumente distincte: prezenta decizie care are la bază articolul 30 alineatul (1) literele (a) și (b), articolul 31 literele (a) și (b) și articolul 34 alineatul (2) litera (c) din Tratatul privind Uniunea Europeană și Regulamentul (CE) nr. 378/2004 al Consiliului din 19 februarie 2004 privind procedurile de modificare a Manualului Sirene [4] ce are la bază articolul 66 din Tratatul de instituire a Comunității Europene. Motivul pentru aceasta este că, în conformitate cu articolul 92 din Convenția Schengen, SIS trebuie să permită autorităților desemnate de statele membre să aibă acces, printr-o procedură de căutare automată, la alertările făcute în legătură cu persoane și mărfuri, în scopul controalelor la frontieră și al altor controale de poliție și vamale efectuate în țară în conformitate cu legislația internă, precum și pentru eliberarea de vize, permise de ședere și aplicarea legislației privind regimul străinilor în contextul aplicării dispozițiilor acquis-ului Schengen privind circulația persoanelor. Schimbul de informații suplimentare necesare pentru punerea în aplicare a Convenției Schengen prevăzut la motivul 2, realizat de către birourile Sirene din fiecare stat membru, este de asemenea util în acest sens, și servește, în general, cooperării polițienești.(8) Faptul că baza legislativă necesară este alcătuită din două instrumente distincte nu afectează principiul potrivit căruia SIS însuși constituie și ar trebui să constituie în continuare un sistem unic și integrat de informații, iar birourile Sirene ar trebui să continue să își îndeplinească sarcinile în mod integrat.(9) Prezenta decizie stabilește procedurile de adoptare a măsurilor necesare în vederea punerii sale în aplicare în concordanță cu dispozițiile pertinente din Regulamentul (CE) nr. 378/2004, astfel încât să se asigure un singur proces de punere în aplicare pentru modificarea Manualului Sirene în ansamblul său.(10) Ar trebui să se încheie un acord care să permită reprezentanților Islandei și Norvegiei asocierea la activitatea comitetelor care sprijină Comisia în exercitarea competențelor acesteia de executare. Un asemenea acord a fost avut în vedere în schimbul de scrisori dintre Comunitate și Islanda și Norvegia [5] anexat la Acordul încheiat de Consiliul Uniunii Europene și Republica Islanda și Regatul Norvegiei privind asocierea acestora din urmă la transpunerea, punerea în aplicare și dezvoltarea acquis-ului Schengen [6].(11) Prezenta decizie, precum și participarea Regatului Unit și a Irlandei la adoptarea și aplicarea sa, nu aduc atingere modalităților de participare parțială a Regatului Unit și a Irlandei la acquis-ul Schengen definit de Consiliu în Decizia 2000/365/CE din 29 mai 2000 privind cererea Regatului Unit al Marii Britanii și Irlandei de Nord de a participa la punerea în aplicare a unora dintre dispozițiile acquis-ului Schengen [7] și în Decizia 2002/192/CE din 28 februarie 2002 privind cererea Irlandei de a participa la punerea în aplicare a unora dintre dispozițiile acquis-ului Schengen [8].(12) Prezenta decizie constituie un act care se întemeiază pe acquis-ul Schengen sau care se referă la acesta, în sensul articolului 3 alineatul (1) din Actul de aderare,DECIDE:Articolul 1Manualul Sirene constituie un set de instrucțiuni pentru operatorii birourilor Sirene din fiecare stat membru care stabilește normele și procedurile de reglementare a schimbului bilateral sau multilateral de informații suplimentare necesare pentru corecta punere în aplicare a anumitor dispoziții din Convenția Schengen, integrate în cadrul Uniunii Europene.Articolul 2(1) Introducerea, partea 1 și partea 2, introducerea părții 3 și punctele 3.1.1, 3.1.2, 3.1.3, 3.1.4, 3.1.5, 3.1.7, 3.1.8, 3.1.9, 3.1.10 și 3.2 ale părții 3, introducerea părții 4 și punctele 4.1.1, 4.1.2, 4.2, 4.3, 4.3.1, 4.3.2, 4.3.3, 4.4, 4.4.1, 4.4.2, 4.4.3, 4.5.1, 4.5.2, 4.7, 4.8, 4.9 și 4.10 ale părții 4, introducerea părții 5 și punctele 5.1.1, 5.1.2.1, 5.1.2.3, 5.1.2.4, 5.1.2.5, 5.1.2.6, 5.1.2.7, 5.2 și 5.3 ale părții 5, anexele 1, 2, 3, 4, introducerea și formularele A, B, C, D, E, F, G, H, I, J, K, L, M și P ale anexei 5 și anexa 6 din Manualul Sirene se modifică de către Comisie în conformitate cu procedura de reglementare prevăzută la articolul 3.(2) În conformitate cu procedura de reglementare prevăzută la articolul 3, în Manualul Sirene se pot introduce, de asemenea, instrucțiuni suplimentare, inclusiv alte anexe. În cazul anexei 5, astfel de modificări pot include, în special, crearea unor formulare suplimentare, dacă este necesar.Articolul 3(1) În cazul în care se face trimitere la prezentul articol, Comisia este sprijinită de un comitet de reglementare format din reprezentanții statelor membre și prezidat de un reprezentant al Comisiei.(2) La propunerea președintelui, comitetul își adoptă regulamentul de procedură pe baza regulamentului standard de procedură, publicat în Jurnalul Oficial al Uniunii Europene.(3) Reprezentantul Comisiei prezintă comitetului un proiect de măsuri ce urmează a fi adoptate. Comitetul emite avizul cu privire la acest proiect în termenul pe care președintele îl poate stabili în funcție de urgența chestiunii în cauză. Avizul este emis cu majoritatea prevăzută la articolul 205 alineatul (2) din Tratatul de instituire a Comunității Europene pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre în cadrul comitetului se ponderează în conformitate cu dispozițiile din articolul menționat. Președintele nu participă la vot.(4) Comisia adoptă măsurile preconizate dacă acestea sunt conforme cu avizul comitetului.(5) În cazul în care măsurile preconizate nu sunt conforme cu avizul comitetului sau în absența unui aviz, Comisia prezintă, fără întârziere, Consiliului o propunere cu privire la măsurile ce trebuie adoptate și informează Parlamentul European cu privire la aceasta.(6) Consiliul poate hotărî cu majoritate calificată cu privire la propunere în termen de două luni de la prezentarea acesteia.În cazul în care în acest termen Consiliul s-a exprimat cu majoritate calificată că se opune propunerii, Comisia o reexaminează. Comisia poate prezenta Consiliului o propunere modificată, își poate prezenta propunerea din nou sau poate prezenta o propunere legislativă.În cazul în care la expirarea acestui termen Consiliul nu adoptă măsurile de aplicare propuse și nici nu și-a exprimat opoziția față de propunerea măsurilor de aplicare, acestea sunt adoptate de către Comisie.Articolul 4Prezenta decizie intră în vigoare în ziua următoare publicării în Jurnalul Oficial al Uniunii Europene.Adoptată la Bruxelles, 19 februarie 2004.Pentru ConsiliuPreședinteleM. McDowell[1] JO C 82, 5.4.2003, p. 25.[2] Aviz emis la 23 septembrie 2003 (nepublicat încă în Jurnalul Oficial).[3] JO L 239, 22.9.2000, p. 19.[4] JO L 64, 2.3.2004, p. 5.[5] JO L 176, 10.7.1999, p. 53.[6] JO L 176, 10.7.1999, p. 36.[7] JO L 131, 1.6.2000, p. 43.[8] JO L 64, 7.3.2002, p. 20.--------------------------------------------------


title: 2013/207/UE: Decizia Consiliului din 22 aprilie 2013 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE privind cooperarea în domenii specifice în afara celor patru libertăți

text:
               30.4.2013

               RO

               Jurnalul Oficial al Uniunii Europene

               L 118/3

         DECIZIA CONSILIULUI
   din 22 aprilie 2013
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE privind cooperarea în domenii specifice în afara celor patru libertăți
   (2013/207/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 46 și 48, coroborate cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la acord.

               (3)

               Protocolul 31 la Acordul privind SEE conține dispoziții și măsuri specifice privind cooperarea în domenii specifice în afara celor patru libertăți.

               (4)

               Este oportun să se extindă cooperarea dintre părțile contractante la Acordul privind SEE în scopul includerii acțiunilor finanțate din liniile bugetare 04 01 04 08 și 04 03 05 pentru exercițiul financiar 2013.

               (5)

               Prin urmare, Protocolul 31 la Acordul privind SEE ar trebui modificat în mod corespunzător.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a Protocolului 31 la Acordul privind SEE privind cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 22 aprilie 2013.

            Pentru Consiliu

            Președintele

         E. GILMORE

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      PROIECT
      DECIZIA NR. …/2013 A COMITETULUI MIXT AL SEE
      din
      de modificare a Protocolului 31 la Acordul privind SEE privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Este oportun să se extindă cooperarea dintre părțile contractante la Acordul privind SEE pentru a include cooperarea în materie de liberă circulație a lucrătorilor, coordonare a sistemelor de securitate socială și măsuri în favoarea lucrătorilor migranți, inclusiv a lucrătorilor migranți din țări terțe.

                  (2)

                  Prin urmare, Protocolul 31 la Acordul privind SEE artrebui modificat pentru a permite realizarea cooperării extinse respecctive începând cu 1 ianuarie 2013,

            ADOPTĂ PREZENTA DECIZIE:
      Articolul 1
      Articolul 5 alineatele (5) și (12) din Protocolul 31 la Acordul privind SEE se modifică după cum urmează:
      Cuvintele „exercițiul financiar 2012” se înlocuiesc cu cuvintele „exercițiile financiare 2012 și 2013”.
      Articolul 2
      Prezenta decizie intră în vigoare în ziua următoare datei la care s-a efectuat ultima notificare în conformitate cu articolul 103 alineatul (1) din Acordul privind SEE (1).
      Se aplică de la 1 ianuarie 2013.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  [Nu au fost semnalate obligații constituționale.] [Au fost semnalate obligații constituționale.]


title: 2013/206/UE: Decizia Consiliului din 22 aprilie 2013 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea anexei XXI (Statistică) la Acordul privind SEE

text:
               30.4.2013

               RO

               Jurnalul Oficial al Uniunii Europene

               L 118/1

         DECIZIA CONSILIULUI
   din 22 aprilie 2013
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea anexei XXI (Statistică) la Acordul privind SEE
   (2013/206/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 338 alineatul (1), coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, între altele, anexa XXI la acesta.

               (3)

               Anexa XXI la Acordul privind SEE conține dispoziții și măsuri specifice privind statisticile.

               (4)

               Regulamentul (UE) nr. 555/2012 al Comisiei din 22 iunie 2012 de modificare a Regulamentului (CE) nr. 184/2005 al Parlamentului European și al Consiliului privind statisticile comunitare ale balanței de plăți, ale comerțului internațional cu servicii și ale investițiilor străine directe, în ceea ce privește actualizarea cerințelor referitoare la date și a definițiilor (3) ar trebui încorporat în Acordul privind SEE, cu anumite adaptări pentru Norvegia, Islanda și Liechtenstein.

               (5)

               Prin urmare, ar trebui ca anexa XXI la Acordul privind SEE să fie modificată în consecință.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 22 aprilie 2013.

            Pentru Consiliu

            Președintele

         E. GILMORE

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 166, 27.6.2012, p. 22.

      PROIECT
      DECIZIA NR. …/2013 A COMITETULUI MIXT AL SEE
      din …
      de modificare a anexei XXI (Statistică) la Acordul privind SEE
      COMITETUL MIXT AL SEE,
      Având în vedere Acordul privind Spațiul Economic European (denumit în continuare „Acordul privind SEE”), în special articolul 98,
      întrucât:

                  (1)

                  Regulamentul (UE) nr. 555/2012 al Comisiei din 22 iunie 2012 de modificare a Regulamentului (CE) nr. 184/2005 al Parlamentului European și al Consiliului privind statisticile comunitare ale balanței de plăți, ale comerțului internațional cu servicii și ale investițiilor străine directe, în ceea ce privește actualizarea cerințelor referitoare la date și a definițiilor (1) urmează să fie încorporat în Acordul privind SEE.

                  (2)

                  Prin urmare, anexa XXI la Acordul privind SEE ar trebui modificată în mod corespunzător,

            ADOPTĂ PREZENTA DECIZIE:
      Articolul 1
      Punctul 19s [Regulamentul (CE) nr. 184/2005 al Parlamentului European și al Consiliului] din anexa XXI la Acordul privind SEE se modifică după cum urmează:

                  1.

                  Se adaugă următoarea liniuță:

                              „—

                                 32012 R 0555: Regulamentul (UE) nr. 555/2012 al Comisiei din 22 iunie 2012 (JO L 166, 27.6.2012, p. 22)”.

                  2.

                  Textul adaptării se înlocuiește cu următorul text:

                              „(a)

                              Punctele 1 și 2 din tabelul 1 din anexa I nu se aplică Norvegiei.

                              (b)

                              Tabelul 1 din anexa I nu se aplică Islandei înainte de mai 2017.

                              (c)

                              Prezentul regulament nu se aplică Liechtensteinului.”

            Articolul 2
      Textele Regulamentului (UE) nr. 555/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la …, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 166, 27.6.2012, p. 22.

         (2)  [Nu au fost semnalate obligații constituționale.] [Au fost semnalate obligații constituționale.]


title: 2014/606/UE: Decizia Parlamentului European din 3 aprilie 2014 privind închiderea conturilor Agenției Europene pentru Sănătate și Securitate în Muncă pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/276

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Agenției Europene pentru Sănătate și Securitate în Muncă pentru exercițiul financiar 2012
   (2014/606/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Sănătate și Securitate în Muncă pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției Europene pentru Sănătate și Securitate în Muncă pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0193/2014),

               1.

               aprobă închiderea conturilor Agenției Europene pentru Sănătate și Securitate în Muncă pentru exercițiul financiar 2012;

               2.

               încredințează Președintelui sarcina de a transmite prezenta decizie directorului Agenției Europene pentru Sănătate și Securitate în Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 275.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 216, 20.8.1994, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/458/CE: Decizia Consiliului din 6 mai 2009 de acordare de asistență reciprocă României

text:
               13.6.2009

               RO

               Jurnalul Oficial al Uniunii Europene

               L 150/6

      DECIZIA CONSILIULUI

   din 6 mai 2009
   de acordare de asistență reciprocă României
   (2009/458/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 119,
   având în vedere recomandarea Comisiei emisă în urma consultării Comitetului economic și financiar,
   întrucât:

               (1)

               Piața financiară și cea de capital din România s-au confruntat de curând cu presiuni care reflectă declinul economic mondial, precum și cu intensificarea îngrijorărilor cu privire la economia românească, în contextul existenței unui important deficit extern și al creșterii rapide a deficitului public. Presiunile asupra cursului de schimb au crescut la rândul lor și au generat un risc pentru stabilitatea întregului sector bancar.

               (2)

               Drept răspuns, guvernul și Banca Națională a României (BNR) au elaborat o strategie globală de ancorare fermă a politicilor macroeconomice și de reducere a tensiunilor de pe piața financiară și au evidențiat această strategie într-o scrisoare de intenție primită de Comisie la 27 aprilie 2009. Un element principal al programului economic este reducerea deficitului fiscal de la 5,4 % din PIB în 2008 la 5,1 % din PIB în 2009 și sub 3 % din PIB până în 2011. Pentru sprijinirea realizării sustenabile a unor deficite bugetare mai reduse, vor fi luate măsuri de ameliorare a strategiei și procesului bugetare. Acest program economic și mai ales obiectivele sale fiscale se vor reflecta în bugetul public, precum și în programul de convergență.

               (3)

               Consiliul examinează cu regularitate politicile economice implementate de România, mai ales în contextul reexaminării anuale a actualizării de către România a programului de convergență și a implementării programului național de reformă, al evaluării progresului înregistrat de România în contextul raportului de convergență și al raportului anual de activitate.

               (4)

               Se preconizează că asupra finanțării externe se va exercita, în continuare, o presiune semnificativă, având în vedere că s-ar putea ca atât deficitul persistent, deși în scădere, de cont curent, cât și necesitatea de a reînnoi datoria de proporții pe termen scurt sau pe termen mai lung exprimată în valută să nu fie acoperite în totalitate de investițiile străine directe (ISD) și de alte afluxuri financiare și de capital în perioada 2009-2011. Nevoile totale de finanțare până în primul trimestru din 2011 sunt estimate la aproximativ 20 miliarde EUR. Se consideră că rata de reînnoire a expunerilor în România a băncilor străine va fi de 100 % imediat după acordarea asistenței mutuale, în conformitate cu angajamentul solicitat principalelor bănci străine de menținere a expunerii în România (astfel cum a fost confirmat în declarația comună a acestora din 26 martie 2009), în condițiile în care se presupune că rata de reînnoire a datoriei externe corporative față de instituțiile mamă și cea a datoriei externe a băncilor românești este de 50 % în 2009. Pentru 2010 și 2011, se estimează că toate pasivele externe care ajung la scadență vor fi reînnoite în proporție de 100 %, în paralel cu stabilizarea așteptată a pieței financiare și cu debutul prevăzut al relansării principalelor piețe românești de export. În afara țintei de rezerve valutare suficient de ridicate (de mai mult de 100 % din datoria externă pe termen scurt rămasă la scadență), ipotezele privind alte ieșiri de capital, precum retragerile din depozitele nerezidenților, scăderea creditelor comerciale și ieșirile de capitaluri investite în portofolii sunt precaute, permițând luarea în calcul a unor rezerve suplimentare.

               (5)

               Autoritățile române au solicitat asistență financiară substanțială din partea UE și a altor instituții financiare internaționale, pentru a sprijini sustenabilitatea balanței de plăți și a aduce rezervele valutare la un nivel prudențial.

               (6)

               Există o amenințare gravă la adresa balanței de plăți române, care justifică acordarea urgentă de asistență reciprocă de către Comunitate. În plus, având în vedere caracterul urgent al chestiunii, este imperativ să se acorde o excepție de la termenul de șase săptămâni menționat la partea I punctul 3 din Protocolul privind rolul parlamentelor naționale în Uniunea Europeană, anexat la Tratatul privind Uniunea Europeană și la Tratatele de instituire a Comunităților Europene,

         ADOPTĂ PREZENTA DECIZIE:
   Articolul 1
   Comunitatea acordă asistență reciprocă României.
   Articolul 2
   Prezenta decizie se adresează statelor membre.

      Adoptată la Bruxelles, 6 mai 2009.

            Pentru Consiliu

            Președintele

         J. KOHOUT